Siri Dunia

Siri Dunia  () merupakan siri kejuaraan Major League Baseball (MLB) di Amerika Syarikat dan Kanada yang dianjurkan pada setiap tahun. Siri ini telah mula diadakan sejak tahun 1903 yang dilangsungkan antara pasukan juara American League (AL) dan National League (NL). Pemenang Siri Dunia akan ditentukan melalui format pusingan playoff dan pemenang akan menerima Commissioner's Trophy.

Sebelum AL dan NL dipecahkan kepada divisyen-divisyen pada tahun 1969, mana-mana pasukan yang menghasilkan rekod menang-kalah terbaik di aksi musim dari setiap liga akan secara automatik meraih pennant dan mara ke Siri Dunia tanpa perlu menempuh pusingan playoff seperti kini. Semenjak setiap liga mengadakan League Championship Series (ALCS dan NLCS) bagi menentukan pasukan yang layak ke Siri Dunia, ia juga ditentukan oleh Division Series (ALDS dan NLDS) mulai tahun 1995 manakala aksi atau siri Wild Card di setiap liga pula diperkenalkan pada tahun 2012. Sehingga tahun 2002, home advantage di Siri Dunia akan berselang-seli dari tahun ke tahun antara AL dan NL. Dari tahun 2003 sehingga 2016, home advantage akan dikurniakan kepada pihak liga yang memenangi Perlawanan All-Star. Sejak dari tahun 2017, home advantage akan diberikan kepada pasukan juara liga yang mempunyai rekod menang-kalah terbaik. Siri Dunia telah dilangsungkan sebanyak 118 kali sehingga tahun 2022 dan pasukan dari AL memenanginya 57 kali manakala NL pula merangkulnya 51 kali.

Siri Dunia telah bermula pada tahun 1903 sejurus selepas tamatnya pertelingkahan antara NL dan AL yang baru dibentuk pada masa itu. Pasukan Boston Americans (AL) telah menewaskan Pittsburgh Pirates (NL) 5-3 dalam penentuan sembilan terbaik. Jumlah kehadiran penonton pada masa itu telah mencecah 100,000 orang. Pada edisi 1904, New York Giants (NL) menolak untuk beraksi menentang Boston yang sekali lagi membawa status sebagai juara AL. Siri diteruskan pada tahun 1905 dan diadakan setiap tahun sehingga 1994 apabila berlaku mogok dalam kalangan pemain sehingga memaksa kepada pembatalan siri pada tahun yang sama. Format tujuh perlawanan telah diselaraskan sejak tahun 1992. Bermula pada tahun 1995, hanya seorang pemain sahaja akan diundi sebagai Pemain Terbaik bagi tiap-tiap siri dan dilihat sebagai penghargaan tinggi dalam besbol. Pasukan Montreal dan Toronto telah diterima sebagai pasukan MLB masing-masing pada tahun 1969 dan 1977 sekali gus menjadi wakil pasukan Kanada di MLB. Kejayaan Toronto di Siri Dunia pada tahun 1992 menandakan kejayaan sulung buat pasukan selain dari A.S. Setakat ini, pasukan New York Yankees dari AL telah merekodkan kemenangan terbanyak di Siri Dunia.

Keputusan Siri Dunia 
Nombor dalam kurungan di jadual menandakan kemunculan Siri Dunia setakat tahun edisi Siri Dunia berkenaan dan digunakan seperti berikut:
 Lajur Pasukan menang dan Pasukan kalah menandakan bilangan pasukan tersebut tampil di Siri Dunia setakat tarikh edisi tersebut.

Petanda
  Siri Dunia 2020 dan kesemua perlawanan playoff sebelumnya berlangsung di venue neutral dengan kehadiran yang terhad disebabkan pandemik COVID-19.
  Siri Dunia 1907, 1912 dan 1922 berakhir seri.
  Siri Dunia 1903, 1919, 1920 dan 1921 menggunakan format sembilan terbaik (pasukan juara ditentukan selepas meraih lima kemenangan)
  Menandakan pasukan yang layak ke playoff sebagai taraf pasukan wild card (daripada memenangi divisyen).
  Pasukan Brewers berada di American League dari tahun 1969 sehingga 1997 sebelum mereka berhijrah ke National League.
  Pasukan Astros berada di National League dari tahun 1962 sehingga 2012 sebelum mereka berhijrah ke American League.

Rekod Siri Dunia mengikut pasukan 
Pasukan-pasukan tersebut disusun mengikut bilangan kemenangan, seterusnya bilangan kemunculan dan terakhir ialah tahun kemunculan sulung. Di lajur "Musim", tahun dihitamkan menandakan penampilan yang meraih kemenangan.

Catatan

External links 

 
 Baseball Reference "postseason" page, listing every World Series, with links to play-by-play summaries of every game
 Sporting News: History of the World Series
 Baseball Almanac: World Series
 List of World Series Winning Rosters
 Coolest World Series teams ever
 ESPN Classic – Who's #1?: Best World Series

 
Major League Baseball